രാഹുല് ഗാന്ധിയുടെ അക്കൗണ്ട് പുനഃസ്ഥാപിച്ച് ട്വിറ്റര് ന്യൂഡല്ഹി: ഏറെ വിവാദത്തിന് വഴിവെച്ച കോണ്ഗ്രസ് നേതാവ് രാഹുല് ഗാന്ധി എം.പിയുടെ ട്വിറ്റര് അക്കൗണ്ട് പുനഃസ്ഥാപിച്ചു. ശനിയാഴ്ച രാവിലെയാണ് രാഹുലിന്റെ അക്കൗണ്ട് ട്വിറ്റര് ഇന്ത്യ സജീവമാക്കിയത്. പ്രതിപക്ഷത്തിന്റെ ഭാഗത്ത് നിന്ന് വിമര്ശനങ്ങള് വ്യാപകമാകുന്നതിനിടെയാണ് ട്വിറ്ററിന്റെ നടപടി. കഴിഞ്ഞയാഴ്ചയാണ് രാഹുലിന്റെ ട്വിറ്റര് അക്കൗണ്ട് താല്കാലികമായി മരവിപ്പിച്ചത് . ഡല്ഹിയില് പീഡനത്തിനിരയായി കൊല്ലപ്പെട്ട 9 കാരിയുടെ രക്ഷിതാക്കളുടെ ചിത്രങ്ങള് പങ്കുവെച്ചതിനാണ് ട്വിറ്റര് രാഹുലിനെതിരെ നടപടിയെടുത്തത്. രാഹുലിന്റെ ട്വിറ്റര് അക്കൗണ്ട് പുനഃസ്ഥാപിച്ച വിവരം കോണ്ഗ്രസും സ്ഥിരീകരിച്ചിട്ടുണ്ട്. ഇതിന് പിന്നാലെ റദ്ദാക്കപ്പെട്ട ചില കോണ്ഗ്രസ് നേതാക്കളുടെ അക്കൗണ്ടുകളും പുനഃസ്ഥാപിച്ചിട്ടുണ്ട്. അതെ സമയം ട്വിറ്റര് അക്കൗണ്ട് റദ്ദാക്കിയതിനെതിരെ രൂക്ഷവിമര്ശനവുമായി രാഹുല് ഗാന്ധി കഴിഞ്ഞ ദിവസം രംഗത്തെത്തിയിരുന്നു. രാജ്യത്തിന്റെ രാഷ്ട്രീയപ്രക്രിയയില് ട്വിറ്റര് അനാവശ്യ ഇടപെടല് നടത്തുകയാണെന്നായിരുന്നു രാഹുലിന്റെ ആരോപണം. അതെ സമയം രാഹുല് ഗാന്ധി ചിത്രങ്ങള് പങ്കുവെച്ചതില് പരാതിയില്ലെന്ന് പെണ്കുട്ടിയുടെ രക്ഷിതാക്കളും വെളിപ്പെടുത്തിയതിന് പിന്നാലെയാണ് ട്വിറ്റര് ഇന്ത്യ അക്കൗണ്ട് പുനഃസ്ഥാപിച്ചത് .The post രാഹുല് ഗാന്ധിയുടെ അക്കൗണ്ട് പുനഃസ്ഥാപിച്ച് ട്വിറ്റര് first appeared on MalayalamExpressOnline.